**Općina Mala Subotica,** kao davatelj financijskih sredstava, Glavna 29a, 40321 Mala Subotica, OIB 60445678357, koju zastupa načelnik Valentino Škvorc (u daljnjem tekstu: Davatelj)

i

udruga/organizacija civilnog društva**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB \_\_\_\_\_,** koju zastupa \_\_\_\_\_\_\_\_\_\_\_\_\_, predsjednik udruge (u daljnjem, tekstu: Korisnik), kao ugovorne strane, zaključili su dana \_\_\_\_\_2023. godine

U G O V O R

O FINANCIJSKOJ POTPORI ZA PROVEDBU PROGRAMA OD INTERESA ZA

**OPĆINU MALA SUBOTICA U 2023. GODINI**

**Članak 1.**

Ovim Ugovorom o izravnoj dodjeli financijskih sredstava udrugama/organizacijama civilnog društva u 2023. godini (dalje: Ugovor) uređuju se međusobni odnosi Davatelja i Korisnika u ostvarivanju zajedničkog interesa u provedbi projekta :

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Članak 2.**

Korisnik je prijavo program/projekt na Javni poziv za financiranje programa i projekata udruga čije aktivnosti doprinose zadovoljenju javnih potreba i ispunjavanju ciljeva i prioriteta definiranih strateškim i planskim dokumentima Općine Mala Subotica za 2023. godinu, te je temeljem Odluke općinskog načelnika o financiranju programa i projekata udruga u 2023. godini (KLASA: \_\_\_\_\_\_\_\_\_\_\_, URBROJj: \_\_\_\_\_\_\_\_\_\_ od \_\_\_\_\_\_\_\_2023. godine) ostvario pravo na sufinanciranje programa/projekta iz Proračuna Općine Mala Subotica u 2023. godini.

Davatelj sredstava financira navedeni program u maksimalnom iznosu od \_\_\_\_\_\_\_\_ eura.

**Članak 3.**

Sredstva iz članka 2. ovog Ugovora mogu se koristiti isključivo za provedbu aktivnosti sukladno obrascu opisa programa/projekta u Javnom pozivu za financiranje programa i projekata udruga čije aktivnosti doprinose zadovoljenju javnih potreba i ispunjavanju ciljeva i prioriteta definiranih strateškim i planskim dokumentima Općine Mala Subotica za 2023. godinu

i prijedlogu financijske konstrukcije za izvršenje programa.

Sredstva iz članka 2. Ovog Ugovora isplatit će se na žiroračun korisnika **IBAN \_\_\_\_\_\_\_\_\_\_\_\_\_**.

**Članak 4.**

Radi kontrole namjenskog korištenja sredstava Korisnik se obvezuje da će Davatelju dostaviti Izvješće o provedenoj aktivnosti prema Prijavnom obrascu za sufinanciranje projekata/ programa/ manifestacija udruga u 2023. godini Općine Mala Subotica (dalje: Izvješće).

Izvješće se podnosi na propisanom obrascu koji je prilog ovog ugovora, a sadrži opisno i financijsko izvješće te priloge vezane uz provedbu aktivnosti i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.).

Korisnik podnosi Izvješće najkasnije do **\_\_\_\_\_.2024. godine.**

**Članak 5.**

Davatelj pridržava pravo kontinuiranog praćenja i vrednovanja izvršenja aktivnosti korisnika iz članka 1., te preispitivanje financija i troškova u bilo koje vrijeme trajanja financiranja te u razdoblju od 1 godine nakon završetka aktivnosti.

Davatelj može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

**Članak 6.**

Korisnik ovlašćuje Davatelja da radi nadzora namjenskog korištenja sredstava iz članka 2. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio financijska sredstva koja je dobio od Davatelja za financiranje aktivnosti.

**Članak 7.**

Korisnik se obvezuje pravodobno obavijestiti Davatelja o manjim izmjenama ovoga Ugovora. Manje izmjene ovoga Ugovora mogu biti:

* izmjene proračuna između proračunskih poglavlja manje od 15%,
* zamjena člana tima,
* promjena bankovnog računa Korisnika,
* promjena adrese ili drugih kontakata Korisnika,
* male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

**Članak 8.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

**Članak 9.**

Ako Davatelj utvrdi da je Korisnik nenamjenski koristio sredstva financijske potpore za izvršenje aktivnosti iz članka 1. ovog ugovora ili nije proveo aktivnost u ugovorenom razdoblju, ako nije podnio odgovarajuće izvješće u roku i sa sadržajem određenim u članku 4. ili ako Davatelju ne omogući nadzor nad namjenskim korištenjem sredstava sukladno članku 5. i 6., daljnja isplata bit će obustavljena, a Korisnik je dužan vratiti primljena nenamjenski utrošena i/ili neutrošena sredstva, uz obračunate kamate utvrđene zakonskim odredbama u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

**Članak 10.**

Ako Davatelj utvrdi da Korisnik nije ispunio obveze iz ovog Ugovora, uskratit će pravo na dodjelu financijskih sredstava aktivnostima/programima/projektima korisnika.

**Članak 11.**

Korisnik se obvezuje na svim tiskanim, video i drugim materijalima vezanim uz aktivnost istaknuti logotip i naziv Davatelja kao institucije koja financira aktivnost koji je predmet ovog Ugovora.

Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja razvoja civilnoga društva i djelovanja Davatelja.

**Članak 12.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorene aktivnosti.

**Članak 13.**

Potpisivanjem ovog Ugovora Korisnik se obvezuje da kao primatelj bespovratnih sredstava iz javnih izvora za provođenje aktivnosti od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**Članak 14.**

U slučaju da se spor u provedbi ovog Ugovora između Davatelja i Korisnika ne može riješiti sporazumno, niti putem postupka mirenja, spor rješava Općinski sud u Čakovcu.

**Članak 15.**

Na elemente financiranja aktivnosti na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15).

**Članak 16.**

Revidirani obrazac proračuna i opisni obrazac projekta čine priloge ovog Ugovora.

**Članak 17.**

Ovaj Ugovor sastavljen je u dva (2) primjerka od kojih Davatelj i Korisnik zadržavaju po jedan (1).

KLASA:

URBROJ:

Mala Subotica, \_\_\_\_\_\_\_\_\_\_\_godine

|  |  |  |
| --- | --- | --- |
| **Davatelj** |  | **Korisnik** |
| **Općina Mala Subotica** |  |  |
| **Općinski načelnik** |  | **Predsjednik** |
| Valentino Škvorc |  |  |

M.P. M.P.